da en da nl ca da da de es da da da da da da da da en da da en da en es pl da en es pl da en pl pl da nn pl da en da en el en da nn el en da sv da da da da da da da da da da da de da da da da da da da da da da da da da nl da en da da es nl da
Udenrigsministeren og folketingsmedlemmer besøger Georgien og kontaktlinjen til de russisk-støttede besatte områder | Udenrigsministeriet
30.3.2022 16:00:01 CEST | Udenrigsministeriet
Dansk støtte til Georgiens suverænitet og stabilitet står øverst på dagsordenen, når udenrigsminister Jeppe Kofod besøger landet fra den 31. marts til 1. april. Efter det russiske angreb på Ukraine er bekymringen for sikkerhedssituationen vokset i Georgien, som deler sin nordlige grænse med netop Rusland.
”Ruslands uprovokerede angreb på Ukraine har med uhyggelig alvor understreget hvor vigtigt det er, at vi sikrer suverænitet, fred og stabilitet i landene i regionen. Det gælder blandt andet for Georgien og derfor er det vigtigt for mig, at vi fra dansk side udtrykker vores uforbeholdne støtte til landet og dets indbyggere,” udtaler udenrigsminister Jeppe Kofod.
Udenrigsministeren får på turen selskab af de seks folketingsmedlemmer Bertel Haarder (V), Anne Valentina Berthelsen (SF), Rasmus Helveg Petersen (RV), Marcus Knuth (KF), Alex Ahrendtsen (DF) og Annette Lind (S) og programmet inkluderer blandt andet et møde mellem udenrigsminister Jeppe Kofod og hans udenrigsministerkollega David Zalkaliani samt premierminister Irakli Gharibashvili og præsident Salome Zourabichwili.
Delegationen skal desuden besøge den georgiske kontaktlinje i Sydossetien og EU’s monitoreringsmission (EUMM), der har været i Georgien, siden EU mæglede en våbenhvileaftale, som afsluttede den russisk-georgiske krig i 2008.
Rusland angreb i 2008 Georgien, og siden har de to områder Sydossetien og Abkhasien været besat territorie. EUMM’s indsats er primært rettet mod at observere sikkerhed og den humanitære situation på stedet. Missionen overvåger konsekvenserne af konflikten for de internt fordrevne samt for de mennesker, der bor i områderne op til de administrative grænselinjer.
Delegationen skal også besøge en lejr for internt fordrevne i landsbyen Tserovani. Europe Foundation, som Danmark bidrager 30 millioner kroner til over fem år, støtter her gennemførelsen af ungdomsledede initiativer, der adressere udfordringerne i lokalsamfundet.
”For mig er det vigtigt, at Danmark støtter civilsamfundsorganisationer, som arbejder for fred og demokrati. Det er en indsats, der har været højt prioriteret gennem hele min tid som udenrigsminister. Jeg håber og tror på, at vi med solid støtte til særligt de unge kan være med til at vise vejen frem mod en fredelig fremtid og sikre stabilitet,” siger Jeppe Kofod.
Danmark støtter Georgien, Moldova og Ukraine gennem Naboskabsprogrammet.
Støtte til civilsamfund og unge
Støtte til decentralisering og god regeringsførelse på lokalt niveau
Støtte til jobskabelse gennem bedre arbejdsmarkedsforhold
Energiministeriet Tblisi og Niras (2015-2024)
Støtte til energieffektivitet og bæredygtig energi
Nye aktiviteter under Naboskabsprogrammet
Fremme accountability ved at styrke uafhængige medier.
Fremme kønsligestilling og inklusion.
Missionen har omkring 200 monitorer fra EU-medlemsstater og opererer med et årligt budget på omkring 18 millioner Euro.
Dets hovedkvarter er i Tbilisi med feltkontorer i byerne Gori, Mtskheta og Zugdidi.
Danmark har p.t. udsendt otte civile eksperter via Udenrigsministeriets Freds- og Stabiliseringsberedskab samt syv polititjenestemænd via Rigspolitiet til missionen.
For yderligere information om turen, kontakt fung. pressechef for udenrigsministeren: Sissel Christine Søe: sisbos@um.dk eller pressevagten@um.dk
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
Verdenshandel med varer i juli 202228.9.2022 14:17:28 CEST | Pressemeddelelse
Global varehandel steg 0,7 pct. i juli i forhold til juni. Årsvækstraten faldt til 5,5 pct.
Møde i Det Udenrigspolitiske Nævn26.9.2022 14:27:53 CEST | Pressemeddelelse
Det Udenrigspolitiske Nævn holder møde tirsdag den 27. september 2022 kl. 11.15. Fra regeringen deltager udenrigsministeren og forsvarsministeren.
Ministererklæring om accountability i Ukraine i forbindelse med FN’s 77. Generalforsamling23.9.2022 16:37:41 CEST | Pressemeddelelse
Danmark, Nederlandene, Tyskland og Ukraine har afgivet en fællesministererklæring om samarbejde for accountability i Ukraine. Erklæringen er afgivet i forlængelse af et højniveau sideevent afholdt under FN’s 77. Generalforsamling den 22. september 2022.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022